Slovaki keskmäestik

pisi|Slovaki keskmäestik Detva lähistel
Slovaki keskmäestik (slovaki keeles Slovenské stredohorie) on vulkaanilise päritoluga mäestik Slovakkia keskosas, mis on osa Lääne-Karpaatidest. Mäestiku kõrgeim tipp on Poľana (1457,8 m). Tähtsaim asula on Banská Bystrica. 

Žiar nad Hronom on tähtis tööstuskeskus; selle ümbruskond on üks Slovakkia saastatumaid piirkondi, mistõttu sealt tuli 1969. aastal inimesi evakueerima hakata.

Maastikurajoonid

Slovaki keskmäestiku territoorium jaguneb omakorda mitmeks väiksemaks mäestikuks. Mäestikus eristatakse järgmisi maastikurajoone:Mazúr, E., Lukniš, M. 1986: Geomorfologické členenie SSR a ČSSR. Časť Slovensko. Slovenská kartografia, Bratislava
Vtáčnik
Pohronský Inovec
Štiavnica mäestik
Kremnica mäestik
Poľana
Ostrôžky
Javorie
Krupinská planina
Zvoleni nõgu
Žiari nõgu
Pliešovce nõgu

 Asend 

Slovaki keskmäestik piirneb järgmiste geograafiliste piirkondadega:
põhjas Fatra-Tatra piirkonnaga,
edelas Pannoonia tasandikuga,
kagus Lõuna-Slovaki nõoga,
idas Slovaki maagimäestikuga.

Geoloogia

Mäestik koosneb valdavalt neogeeni vulkaanide jäänustest ja nende purskematerjalist. Neist kõrgeim oli miotseenis tegutsenud Štiavnica kihtvulkaan – hinnanguliselt ulatus selle tipp 4000 meetrit üle merepinna.https://www.dusekarpat.cz/slovensko/polana/ Veel asusid vulkaanid Poľana ja Javorie kohal. Valdavalt vulkaanilistest kivimitest koosnevad veel Krupinská planina, Kremnica mäestik ja Vtáčnik. Viimases asuvad vulkaaniliste kivimite all vanemad liivakivi ja kaevandatava kivisöe kihid.Konečný, V., Lexa, J., Šimon, L., Dublan, L., 2001: Neogénny vulkanizmus stredného Slovenska. Mineralia Slovaca 33, lk. 159 - 178.

Viited

Kategooria:Slovakkia mäestikud